CELEX: 32014R0627
Language: lt
Date: 2014-06-12 00:00:00
Title: 2014 m. birželio 12 d. Komisijos reglamentas (ES) Nr. 627/2014, kuriuo dėl suderinimo su technikos pažanga iš dalies keičiamos Reglamento (ES) Nr. 582/2011 nuostatos dėl kietųjų dalelių stebėjimo naudojant transporto priemonėje įrengtą diagnostikos sistemą  Tekstas svarbus EEE

13.6.2014   
            
            
               LT
            
            
               Europos Sąjungos oficialusis leidinys
            
            
               L 174/28
            
         KOMISIJOS REGLAMENTAS (ES) Nr. 627/2014
   2014 m. birželio 12 d.
   kuriuo dėl suderinimo su technikos pažanga iš dalies keičiamos Reglamento (ES) Nr. 582/2011 nuostatos dėl kietųjų dalelių stebėjimo naudojant transporto priemonėje įrengtą diagnostikos sistemą
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. birželio 18 d. Europos Parlamento ir Tarybos reglamentą (EB) Nr. 595/2009 dėl motorinių transporto priemonių ir variklių tipo patvirtinimo atsižvelgiant į sunkiųjų transporto priemonių išmetamųjų teršalų kiekį (euro VI) ir dėl galimybės naudotis transporto priemonių remonto ir priežiūros informacija, iš dalies keičiantį Reglamentą (EB) Nr. 715/2007 ir Direktyvą 2007/46/EB bei panaikinantį direktyvas 80/1269/EEB, 2005/55/EB ir 2005/78/EB (1), ypač į jo 5 straipsnio 4 dalį ir 12 straipsnio 3 dalį,
   kadangi:
   
               (1)
            
            
               Komisijos reglamentu (ES) Nr. 582/2011 (2) nustatyta Komisijos pareiga atlikti peržiūrą dėl techninių galimybių vykdyti transporto priemonėse su slėginio uždegimo varikliais dyzelino kietųjų dalelių filtro (DKDF) eksploatacinių savybių stebėjimą atsižvelgiant transporto priemonės diagnostikos sistemos ribines vertes, nustatytas šio reglamento X priedo 1 lentelėje.
            
         
               (2)
            
            
               Komisija atliko šią peržiūrą ir padarė išvadą, kad yra techninių galimybių stebėti DKDF eksploatacines savybes atsižvelgiant į TPD sistemos ribines vertes. Vis dėlto atlikus tą peržiūrą paaiškėjo, kad yra tikslinga atidėti DKDF eksploatacinių savybių reikalavimų įgyvendinimo datą, kad būtų galima suteikti pakankamai laiko pramonei užtikrinti šios įrangos masinę gamybą ir jos pritaikymą prie transporto priemonių. Todėl būtina pritaikyti Reglamento (ES) Nr. 582/2011 I priedo 9 priedėlio 1 lentelę, siekiant įtraukti naują įgyvendinimo datą;
            
         
               (3)
            
            
               be to, jei tai yra priverstinio uždegimo varikliai, Reglamento (ES) Nr. 582/2011 I priedo 9 priedėlio 1 lentelė taip pat turėtų būti pritaikyta, įtraukiant skiltį, kurioje nurodomas reikalavimas stebėti anglies monoksido kiekį TPD sistemos ribinių verčių, nustatytų Reglamento (ES) Nr. 582/2011 X priedo 2 lentelėje, atžvilgiu, taip pat skiltį, kurioje būtų nurodyti eksploatacinių savybių reikalavimai, nustatyti to reglamento X priedo 6–6.5.5.1 punktuose;
            
         
               (4)
            
            
               todėl Reglamentas (EB) Nr. 582/2011 turėtų būti atitinkamai iš dalies pakeistas;
            
         
               (5)
            
            
               šiame reglamente numatytos priemonės atitinka Motorinių transporto priemonių – techninio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamentas (ES) Nr. 582/2011 iš dalies keičiamas taip:
   
               1)
            
            
               4 straipsnio 8 dalis pakeičiama taip:
               „8.   Gamintojo prašymu naujų transporto priemonių arba variklių tipų atveju iki 2015 m. gruodžio 31 d., o Europos Sąjungoje parduotų, užregistruotų ar pradėtų eksploatuoti visų naujų transporto priemonių atveju iki 2016 m. gruodžio 31 d. galima taikyti alternatyvias nuostatas dėl dyzelino kietųjų dalelių filtrų stebėjimo, kaip nustatyta X priedo 2.3.3.3 punkte.“
            
         
               2)
            
            
               I priedas iš dalies keičiamas pagal šio reglamento priedą.
            
         2 straipsnis
   Slėginio uždegimo variklių ir transporto priemonių tipo patvirtinimai, suteikti pagal I priedo 9 priedėlio 1 lentelės B punkte iki šio reglamento taikymo pradžios datos, lieka galioti po tos datos.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. birželio 12 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 188, 2009 7 18, p. 1.
   
      (2)  2011 m. gegužės 25 d. Komisijos reglamentas (ES) Nr. 582/2011, kuriuo įgyvendinamos ir iš dalies keičiamos Europos Parlamento ir Tarybos reglamento (EB) Nr. 595/2009 nuostatos, susijusios su sunkiųjų transporto priemonių išmetamųjų teršalų kiekiu (euro VI), bei iš dalies keičiami Europos Parlamento ir Tarybos direktyvos 2007/46/EB I ir III priedai (OL L 167, 2011 6 25, p. 1).
   
      PRIEDAS
      1 priedo 9 priedėlio 1 lentelė pakeičiama taip:
      
         
            „1 lentelė
         
         
                     Raidė
                  
                  
                     NOx TPD sistemų ribinė vertė (1)
                     
                  
                  
                     KD TPD sistemų ribinė vertė (2)
                     
                  
                  
                     CO TPD sistemų ribinė vertė (6)
                     
                  
                  
                     ESK
                  
                  
                     Reagento kokybė ir sunaudojamas kiekis
                  
                  
                     Įgyvendinimo datos: nauji tipai
                  
                  
                     Įgyvendinimo datos: visos transporto priemonės
                  
                  
                     Paskutinė registracijos data
                  
               
                     A
                  
                  
                     1 ir 2 lentelių eilutė „palaipsnio diegimo laikotarpis“
                  
                  
                     Eksploatacinių savybių stebėjimas (3)
                     
                  
                  
                      
                  
                  
                     Palaipsnis diegimas (7)
                     
                  
                  
                     Palaipsnis diegimas (4)
                     
                  
                  
                     2012 12 31
                  
                  
                     2013 12 31
                  
                  
                     2015 08 31 (9)
                     
                     2016 12 30 (10)
                     
                  
               
                     B (11)
                     
                  
                  
                     2 lentelės eilutė „palaipsnio diegimo laikotarpis“
                  
                  
                      
                  
                  
                     2 lentelės eilutė „palaipsnio diegimo laikotarpis“
                  
                  
                     Palaipsnis diegimas (7)
                     
                  
                  
                     Palaipsnis diegimas (4)
                     
                  
                  
                     2014 9 1
                  
                  
                     2015 9 1
                  
                  
                     2016 12 30
                  
               
                     C
                  
                  
                     1 ir 2 lentelių eilutė „Bendrieji reikalavimai“
                  
                  
                     1 lentelės eilutė „bendrieji reikalavimai“
                  
                  
                     2 lentelės eilutė „bendrieji reikalavimai“
                  
                  
                     Bendrieji (8)
                     
                  
                  
                     Bendrieji (5)
                     
                  
                  
                     2015 12 31
                  
                  
                     2016 12 31
                  
                  
                      
                  
               
               
      
         (1)  „NOx TPD sistemų ribinės vertės stebėjimo reikalavimai“, kaip nustatyta X priedo 1 ir 2 lentelėse.
      
         (2)  „KD TPD sistemų ribinės vertės stebėjimo reikalavimai“, kaip nustatyta X priedo 1 lentelėje.
      
         (3)  „Eksploatacinių savybių stebėjimo“ reikalavimai, kaip nustatyta X priedo 2.1.1 punkte.
      
         (4)  Reagento kokybės ir sąnaudų „palaipsnio diegimo“ reikalavimai, kaip nustatyta XIII priedo 7.1.1.1 ir 8.4.1.1 punktuose.
      
         (5)  Reagento kokybės ir sąnaudų „bendrieji“ reikalavimai, kaip nustatyta XIII priedo 7.1.1. ir 8.4.1 punktuose.
      
         (6)  „CO TPD sistemų ribinės vertės“ stebėjimo reikalavimai, kaip nustatyta X priedo 2 lentelėje.
      
         (7)  ESK „palaipsnio diegimo“ reikalavimai, kaip nustatyta X priedo 6.4.4, 6.5.5 ir 6.5.5.1 punktuose.
      
         (8)  ESK „bendrieji“ stebėjimo reikalavimai, kaip nustatyta X priedo 6 skirsnyje.
      
         (9)  dėl priverstinio uždegimo variklių ir transporto priemonių su šiais varikliais.
      
         (10)  dėl slėginio uždegimo variklių ir transporto priemonių su šiais varikliais.
      
         (11)  taikoma tik priverstinio uždegimo varikliams ir transporto priemonėms su šiais varikliais.“.